Lotte Corporation

Lotte Corporation (), ialah konglomerat multinasional Jepun dan Korea. Lotte memulakan sejarahnya pada 28 Jun 1948 di Tokyo oleh ahli perniagaan Jepun-Korea Shin Kyuk-ho. Shin memperluaskan Lotte ke negara leluhurnya, Korea Selatan dengan penubuhan Lotte Confectionery di Seoul pada 3 April 1967. Lotte akhirnya berkembang menjadi konglomerat perniagaan kelima terbesar di Korea Selatan. 

Lotte terdiri daripada lebih daripada 90 unit perniagaan yang mempekerjakan 60,000 orang yang terlibat dalam pelbagai industri seperti pembuatan gula-gula, minuman, hotel, makanan segera, peruncitan, perkhidmatan kewangan, bahan kimia berat, elektronik, IT, pembinaan, penerbitan dan hiburan. Lotte menjalankan perniagaan tambahan di China, Thailand,  Malaysia, Indonesia, Vietnam, India, Amerika Syarikat, United Kingdom,Rusia, Filipina, Pakistan dan Poland (Lotte membeli syarikat konfeksioneri terbesar Poland, Wedel dari Kraft Foods pada Jun 2010). Hari ini, Lotte merupakan pengeluar biskut terbesar di Korea Selatan.

Sejarah 
Lotte ditubuhkan pada Jun 1948 di Tokyo, oleh ahli perniagaan Korea Shin Kyuk-ho, dua tahun selepas beliau tamat belajar di Sekolah Tinggi Waseda Jitsugyo (). Pada asalnya dikenali sebagai Lotte Co., Ltd, syarikat itu telah berkembang dari menjual gula-gula getah kepada kanak-kanak di pasca perang Jepun untuk menjadi sebuah syarikat multinasional utama.

Rujukan

Pautan luar 
  (Korea) 
  (Bahasa Inggeris) 

Syarikat tersenarai dalam Bursa Saham Korea
Syarikat multinasional
Syarikat Korea Selatan
Syarikat yang ditubuhkan pada 1967